મહેનત અને શ્રદ્ધાના અજબ સંયોજનને કારણે જ જયશ્રીબહેનનાં ચિત્રો જોતાં પૂજ્યભાવ ઉત્પન્ન થયા વિના નથી રહેતો. આર્ટ-એક્ઝિબિશનમાં પાંચ*પાંચ અને આઠ*આઠ જેવી કેટલીક સાઇઝનાં ૨૫,૦૦૦થી પાંચ લાખ રૂપિયા સુધીનાં ચિત્રો વેચાય છે. એ બધી જ આવક તેઓ છોકરીઓના શિક્ષણ માટે ડોનેશનમાં આપી દે છે. તેઓ અંતમાં ઉમેરે છે, ‘શ્રીજીબાપાની દયાથી અમને ઈશ્વરે અઢળક આપ્યું છે. મને પૈસાની જરૂર નથી. હું જે કાર્ય કરું છું એમાં પણ મને ભરપૂર આત્મસંતોષ મળે છે. એટલે જે એમાંથી મળે એ પણ કોઈકના લાભ માટે વપરાય એમાં હું વધુ ખુશ થઈશ.’